काली बेईं में अनट्रीटेड वाटर डालने का सीएम ने गंभीर नोटिस लिया
पवित्रकाली बेईं में डाले जा रहे अनट्रीटेड वाटर का सीएम परकाश सिंह बादल ने सख्त नोटिस लिया है। यह मामला संत बलबीर सिंह ने सीवरेज वाटर ट्रीटमेंट की स्थिति का जायजा लेने के लिए सीएम द्वारा बुलाई मीटिंग में उठाया। ये ट्रीटमेंट प्लांट कपूरथला, होशियारपुर और जालंधर जिलों में बनाए जा रहे हैं।
कपूरथला, होशियारपुर जालंधर के डिप्टी कमिश्नर्स के अलावा अन्य उच्च अधिकारियों के साथ हुई मीटिंग में बादल ने प्रदूषण कंट्रोल बोर्ड के चेयरमैन को उन क्षेत्रों का निजी रूप से दौरा करने के निर्देश दिए हैं जिनमें कुछ तकनीकी कारणों से तालाबों के निर्माण और सीवरेज ट्रीटमैंट प्लांट लगाने का काम रुका हुआ है। उन्होंने चेयरमैन को कुछ गांवों में जमीन का प्रंबध करने के लिए अन्य विभागों के साथ तालमेल करने के लिए कहा जहां इस जमीन की सीवरेज ट्रीटमैंट प्लांट और तालाबों का निर्माण करने के लिए जरूरत है।
सीएम ने साइंस एंड टेक्नालॉजी विभाग के प्रिंसिपल सेक्रेटरी जी. वज्रालिंगम से विवादित मामलों के हल के लिए डिप्टी कमिश्नरों और संत सीचेवाल के साथ बैठक करने के लिए कहा। संत सीचेवाल के आग्रह को मंजूर करते हुए सीएम ने पीएसपीसीएल के चेयरमैन को कहा कि वह जहां भी जरूरत है वहां छप्पड़ों के पानी को बाहर निकालने के लिए शीघ्र बिजली के कनेक्शन जारी करे ताकि यह प्रमुख कार्य बिना किसी देरी से पूरा हो सके। संत सीचेवाल ने सीएम को बताया कि बेईं पर सात पुलों में से चार बना दिए गए हैं, शेष तीनों का काम सिंचाई विभाग द्वारा आवश्यक साम्रगी मिलने के बाद शीघ्र शुरू हो जाएगा।
संत सीचेवाल के साथ मीटिंग के दौरान सीएम ने पीएसपीसीएल के चेयरमैन को कहा कि वह जहां भी जरूरत है वहां छप्पड़ों के पानी को बाहर निकालने के लिए बिजली के कनेक्शन जारी करें।
बैठक दौरान सीएम को बताया गया कि कपूरथला जिले के उन 28 गांवों में से 23 गांवो में तालाबों का निर्माण कर दिया है जिनका पानी सीधे तौर पर पवित्र बेईं में पड़ता था। इस के अलावा कपूरथला जिले के जिन 25 गांवों में से 15 गांवों का अनट्रीटड वाटर बेईं में जा रहा था उनमें इस तरह के तालाब बनाए गए हैं। होशियारपुर जिले के 18 गांवों में से 12 गांवो में पहले ही तालाब बनाए जा चुके हैं जिनका अनट्रीटड वाटर पवित्र बेईं नदी में पड़ता था। पीपीसीबी के चेयरमैन ने बताया कि जेसीटी लि. फगवाड़ा, सुखजीत स्टार्च एंड कैमिकल और वाहद शूगर मिल के निकलने वाले पानी के सैंपल लिए गए हैं और सभी बोर्ड के निर्धारित मानकों में पाए गए हैं।
hin_Deva hin_Deva hin_Deva hin_Deva hin_Deva hin_Deva